সে ভেবে বার করল মাকে ফোন করার পর সে ডাইনিং টেবিলটার উপর মোবাইলটা রেখেছিল। তাহলে নিশ্চয়ই মেয়ে নিয়েছে। ও কোথায় রেখেছে কে জানে। এদিকে পেটে আগুন জ্বলছে। যত তাড়াতাড়ি সম্ভব সে খাবারগুলো গলাধঃকরণ করল। এরপর চলল আবার মোবাইল খোঁজা। মেয়ের খেলনার বাক্স, সাইকেলের পিছনের বাক্স, সোফার পিছন – কোথাও পাওয়া গেল না মোবাইলটা। কেউ ফোন করলে রিংটোনের আওয়াজ থেকে কোথায় আছে সহজে বোঝা যাবে। কিন্তু বাড়ীতে তো আর কোন ফোন নেই।